Document ID: 32003R1805

Rådets forordning (EF) nr. 1805/2003
af 13. oktober 2003
om ændring af forordning (EF) nr. 2596/97 om forlængelse af den periode, der er fastsat i artikel 149, stk. 1, i akten vedrørende Østrigs, Finlands og Sveriges tiltrædelse
RÅDET FOR DEN EUROPÆISKE UNION HAR -
under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 2,
under henvisning til forslag fra Kommissionen,
under henvisning til udtalelse fra Europa-Parlamentet(1),
under henvisning til udtalelse fra Det Europæiske Økonomiske og Sociale Udvalg(2), og
ud fra følgende betragtninger:
(1) Artikel 1, stk. 2, i forordning (EF) nr. 2596/97(3) forlænger den periode, hvori der kan vedtages overgangsforanstaltninger med hensyn til fedtindholdskravene for mælk på markedet på de betingelser, der er fastsat i tiltrædelsesakten af 1994, til den 31. december 2003.
(2) Kravene til fedtindholdet i konsummælk i sektoren for mælk og mejeriprodukter volder fortsat problemer for Finland og Sverige.
(3) Det er derfor påkrævet at gøre brug af den mulighed for at forlænge den pågældende periode, som foreligger i henhold til artikel 149, stk. 2, i tiltrædelsesakten af 1994. Perioden bør derfor forlænges til den 30. april 2009.
(4) Forordning (EF) nr. 2596/97 bør derfor ændres -
UDSTEDT FØLGENDE FORORDNING:
Artikel 1
Artikel 1, stk. 2, i forordning (EF) nr. 2596/97 affattes således:
"Denne periode forlænges dog til den 30. april 2009 for så vidt angår kravene til fedtindholdet i mælk til konsum i Finland og Sverige."
Artikel 2
Denne forordning træder i kraft den 1. januar 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 13. oktober 2003.

Labels: 3
0
18
17